cyanic-selkie/wikianc huggingface dataset:
การเดินทางข้ามเวลา
เครื่องไทม์แมชชีนในยุคแรก
สัมพัทธภาพทั่วไป อย่างไรก็ตาม, ทฤษฎีสัมพัทธภาพทั่วไปได้แนะนำถึงพื้นฐานทางวิทยาศาสตร์สำหรับความเป็นไปได้ของการเดินทางข้ามเวลาย้อนอดีตในสถานการณ์ที่ผิดปกติบางอย่าง, แม้ว่าข้อโต้แย้งจากความโน้มถ่วงกึ่งคลาสสิค (semiclassical gravity) ชี้ให้เห็นว่าเมื่อผลควอนตัมรวมอยู่ในสัมพัทธภาพทั่วไป, รูเปิดเหล่านี้อาจจะปิดตัวเองลง ข้อโต้แย้งเหล่านี้ได้ทำให้ฮอว์คิงนำไปใช้ในการกำหนดการคาดคะเนการปกป้องของลำดับเหตุการณ์ (chronology protection conjecture), ที่ชี้ให้เห็นว่ากฎพื้นฐานของธรรมชาติจะป้องกันไม่ให้มีการเดินทางข้ามเวลาได้, แต่นักฟิสิกส์ไม่สามารถที่จะตัดสินใจได้ชัดเจนเกี่ยวกับประเด็นนี้โดยปราศจากทฤษฎีโน้มถ่วงเชิงควอนตัมที่จะเชื่อมเอากลศาสตร์ควอนตัมและทฤษฎีสัมพัทธภาพทั่วไปเข้าไว้ด้วยกันจนกลายเป็นทฤษฎีเอกภาพ (unified theory) หรือ ทฤษฎีแห่งสรรพสิ่ง ได้อย่างสมบูรณ์แบบ
การเดินทางข้ามเวลาไปในอดีตที่ยอมรับได้ในทางทฤษฎีนั้นใช้วิธีการดังต่อไปนี้:
การเดินทางโดยการเคลื่อนที่ที่เร็วกว่าแสง (faster-than-light : FTL)
ถ้าใครคนใดคนหนึ่งสามารถเคลื่อนย้ายข้อมูลหรือสสารจากจุดใดจุดหนึ่งไปยังอีกจุดหนึ่งด้วยความเร็วกว่าแสง, ดังนั้นตามสัมพัทธภาพพิเศษ, จะมีบางกรอบเฉื่อยของการอ้างอิงในการที่สัญญาณหรือวัตถุที่กำลังเคลื่อนที่จะย้อนกลับไปในเวลาได้ นี้เป็นผลมาจากสัมพัทธภาพของความพร้อมกัน (relativity of simultaneity) ในสัมพัทธภาพพิเศษ, ซึ่งกล่าวว่าในบางกรณีกรอบอ้างอิงที่แตกต่างกันจะไม่ขัดแย้งกันไม่ว่าสองเหตุการณ์ที่เกิดขึ้นในตำแหน่งที่แตกต่างกันเกิดขึ้น "ในเวลาเดียวกัน" หรือไม่ก็ตามและพวกมันยังสามารถที่จะไม่ขัดแย้งกับลำดับของสองเหตุการณ์ที่เกิดขึ้น (ในทางเทคนิคความขัดแย้งเหล่านี้เกิดขึ้นเมื่อระยะห่างของปริภูมิ-เวลา ระหว่างเหตุการณ์ที่เกิดขึ้นเป็น 'อวกาศ-เสมือน' (space-like), หมายความว่าเหตุการณ์ทั้งสองตั้งอยู่ในกรวยแสงในอนาคตอื่น ๆ หากหนึ่งในสองเหตุการณ์ที่แสดงถึงการส่งสัญญาณจากตำแหน่งหนึ่งและเหตุการณ์ที่สองแสดงให้เห็นถึงการรับสัญญาณเดียวกันที่ตำแหน่งอื่น ๆ, แล้วตราบนั้นสัญญาณจะเคลื่อนที่ด้วยอัตราเร็วของแสงหรือช้ากว่า, คณิตศาสตร์ของความพร้อมกันได้ทำให้แน่ใจว่าทุกกรอบอ้างอิงยอมรับว่าการส่งผ่านเหตุการณ์ได้เกิดขึ้นก่อนที่จะมีการรับเหตุการณ์นั้น ๆ อย่างไรก็ตามในกรณีของสัญญาณสมมุติที่เคลื่อนที่เร็วกว่าแสง, จะมีอยู่เสมอ ๆ ที่จะมีกรอบบางอันที่สัญญาณจะสามารถถูกรับได้ก่อนมันที่จะถูกส่งไปเพื่อให้สัญญาณดังกล่าวได้เคลื่อนที่ย้อนเวลากลับไป และเนื่องจากหนึ่งในสองพื้นฐานของสมมุติฐานของสัมพัทธภาพพิเศษที่กล่าวว่ากฎของฟิสิกส์ควรจะทำงานในลักษณะเดียวกันในทุกกรอบเฉื่อย, ดังนั้นถ้ามันมีความเป็นไปได้สำหรับสัญญาณที่จะเคลื่อนที่ย้อนเวลากลับไปสำหรับกรอบใดกรอบหนึ่ง, มันก็จะต้องมีความเป็นไปได้กับทุก ๆ กรอบเสมอ ซึ่งหมายความว่าหากผู้สังเกตการณ์ A จะส่งสัญญาณไปสู่ผู้สังเกตการณ์ B ซึ่งเคลื่อนที่แบบ FTL (เร็วกว่าแสง) เมื่อเทียบกับกรอบของผู้สังเกตการณ์ A แต่ย้อนเวลากลับไปเมื่อเทียบกับกรอบของ B, แล้วจากนั้น B ได้ส่งสัญญาณตอบกลับซึ่งเคลื่อนที่แบบ FTL เทียบกับกรอบของ B แต่ย้อนเวลากลับไปเทียบกับกรอบของ A, มันสามารถแสดงให้เห็นได้ว่า A จะได้รับการตอบกลับนั้นก่อนที่จะมีการส่งสัญญาณต้นฉบับดั้งเดิมออกมา, อันเป็นวิธีการแก้ปัญหาสำหรับในเรื่องของการฝ่าฝืนหลักความสัมพันธ์ระหว่างเหตุและผลในทุก ๆ กรอบ
รูหนอนเป็นสมมติฐานของปริภูมิ-เวลาที่โค้งงอซึ่งจะได้รับอนุญาตโดยสมการสนามของไอน์สไตน์ในทฤษฎีสัมพัทธภาพทั่วไป, แม้ว่ามันจะเป็นไปไม่ได้ที่จะเดินทางผ่านรูหนอนเว้นเสียแต่ว่ามันจะเป็นสิ่งที่เรียกว่า รูหนอนทะลุได้ (traversable wormhole) เท่านั้น เครื่องมือสำหรับการเดินทางย้อนเวลาที่นำเสนอโดยใช้รูหนอนทะลุได้ (ตามสมมุติฐาน) จะทำงานในลักษณะดังต่อไปนี้: ปลายด้านหนึ่งของรูหนอนจะถูกทำให้เคลื่อนที่จนมีความเร่งอย่างมีนัยสำคัญบางอย่างเป็นสัดส่วนของอัตราเร็วของแสง, ซึ่งอาจจะใช้ระบบขับเคลื่อนขั้นสูงบางอย่าง, และสามารถที่จะนำปลายด้านนี้กลับไปที่จุดเริ่มต้นได้ หรืออีกวิธีหนึ่งคือการใช้ช่วงระยะเวลาหนึ่ง ณ บริเวณปากทางเข้าของรูหนอนและเคลื่อนย้ายมันไปให้อยู่ภายในสนามแรงโน้มถ่วงจากวัตถุที่มีแรงโน้มถ่วงสูงกว่าบริเวณปากทางเข้าอีกทางหนึ่ง, แล้วจากนั้นก็ย้ายมันกลับไปยังตำแหน่งเดิม สำหรับทั้งสองวิธีการดังกล่าวนี้ ทำให้เกิดการยืดออกของเวลาของส่วนทางด้านปลายของรูหนอนด้านที่ถูกทำให้เคลื่อนที่ไปทำให้ได้อายุเวลาที่มีค่าน้อยกว่าด้านส่วนปลายที่อยู่นิ่ง ๆ กับที่,
วิธีการอื่น ๆ ตามหลักสัมพัทธภาพทั่วไป อีกวิธีหนึ่งที่เกี่ยวข้องกับทรงกระบอกความหนาแน่นสูงที่มีการปั่นหมุนมักจะเรียกว่าทรงกระบอกทิปเลอร์ (Tipler cylinder)
การทดลองดำเนินการ
การทดลองบางอย่างที่ได้ดำเนินการกันอยู่นั้นทำให้เกิดความประทับใจในความเป็นเหตุเป็นผลซึ่งกันและกันหรือเรื่องของเวรกรรมตามสนอง (reverse causality) กันอยู่ แต่ก็อาจจะต้องมีการตีความพิจารณาความหมายกันให้ถ่องแท้
การทดลองที่มิใช่ฟิสิกส์พื้นฐาน
มีหลายการทดลองที่ได้รับการดำเนินการเพื่อพยายามที่จะดึงดูดให้มนุษย์จากในยุคอนาคต, ที่อาจจะคิดค้นเทคโนโลยีการเดินทางข้ามเวลา, เดินทางย้อนเวลากลับมาและแสดงสาธิตให้เห็นถึงเทคโนโลยีนี้ให้ผู้คนของเวลาในปัจจุบันได้เห็น ดังเช่นเหตุการณ์ วันแห่งจุดหมายปลายทางที่เมืองเพิร์ธ (2005) หรือ การประชุมของนักเดินทางข้ามเวลา (Time Traveler Convention) ที่จัดขึ้นโดยสถาบันเอ็มไอที ซึ่งได้ทำการเผยแพร่ข่าวของการประชุมในครั้งนี้ด้วย "การโฆษณาประชาสัมพันธ์" อย่างหนักหน่วง เพื่อสำหรับกำหนดการและสถานที่ในการจัดประชุมสำหรับนักเดินทางจากอนาคตได้มาพบปะสังสรรค์กัน ย้อนกลับไปในปี 1982 กลุ่มในบัลติมอร์, จากมลรัฐแมริแลนด์. ที่ระบุตัวเองว่าเป็นโครเนนัท (Krononauts) (คำว่า Krononaut หมายถึงคำศัพท์ที่ใช้สำหรับเรียกนักเดินทางข้ามเวลา) ได้จัดกิจกรรมประเภทนี้ในการต้อนรับผู้มาเยือนจากอนาคต
ปัญหาฝาแฝดพิศวง (Twin paradox)
มีหลายวิธีในการที่บุคคลสามารถ "เดินทางไปในอนาคต" ในความหมายเฉพาะ คือ บุคคลที่สามารถกำหนดหรือทำสิ่งต่าง ๆ ให้เกิดขึ้นเพื่อสำหรับเวลาในจำนวนเล็กน้อยของเวลาส่วนตัวของเขาเอง, โดยที่เวลาส่วนตัวสำหรับคนอื่น ๆ บนโลกได้ผ่านไปอย่างยาวนาน, ตัวอย่างเช่นผู้สังเกตการณ์อาจใช้เวลาเดินทางออกไปจากโลกและกลับมาที่ความเร็วสัมพัทธ์กับการเดินทางเป็นเวลานานเพียงไม่กี่ปีตามที่วัดได้จากนาฬิกาของตัวเองและเมื่อเดินทางกลับมายังโลกก็พบว่าเวลาบนโลกได้ผ่านไปนับเป็นพัน ๆ ปี ควรจะสังเกตว่าตามทฤษฎีสัมพัทธภาพนั้น ไม่มีคำตอบตามวัตถุประสงค์สำหรับคำถามที่ว่าระยะเวลา "จริง ๆ" ได้ผ่านไปนานเท่าไหร่ในระหว่างการเดินทาง; โดยที่มันจะมีความถูกต้องเท่าเทียมกันหรือไม่อย่างไรที่จะบอกว่าการเดินทางครั้งนี้ได้กินเวลาเพียงไม่กี่ปีที่ผ่านมาหรือว่า การเดินทางนั้นกินระยะเวลานานนับเป็นพัน ๆ ปี ซึ่งก็จะขึ้นอยู่กับการเลือกใช้กรอบอ้างอิงที่กำหนดให้เป็นจุดอ้างอิงของการเคลื่อนที่แต่เพียงเท่านั้น
การยืดออกของเวลา
เส้นตัดขวางของการยืดออกของเวลา (Transversal time dilation) ดูบทความหลักที่: การยืดออกของเวลา
การยืดออกของเวลา จะได้รับอนุญาตโดยทฤษฎีสัมพัทธภาพพิเศษและสัมพัทธภาพทั่วไปของ อัลเบิร์ต ไอน์สไตน์ (Albert Einstein) ทฤษฎีนี้กล่าวว่า, เมื่อเปรียบเทียบกับผู้สังเกตการณ์, เวลาได้ผ่านไปช้ามากสำหรับวัตถุที่กำลังเคลื่อนที่ไปอย่างรวดเร็วเมื่อเทียบกับผู้สังเกตนั้น, หรือวัตถุนั้นอยู่ลึกลงไปภายในบ่อแรงโน้มถ่วง (gravity well) ยกตัวอย่างเช่น นาฬิกาที่มีการเคลื่อนที่สัมพัทธ์เมื่อเทียบกับผู้สังเกตการณ์จะมีการวัดการทำงานได้ช้าลงในกรอบอ้างอิงของผู้สังเกตการณ์ที่อยู่นิ่ง (rest frame);
การรับรู้เส้นทางเวลา
การรับรู้เส้นทางเวลา (Time perception) สามารถเร่งอัตราให้เร็วขึ้นอย่างเห็นได้ชัดสำหรับสิ่งมีชีวิต โดยผ่านการจำศีล (hibernation), เมื่อการปรับอุณหภูมิกาย (body temperature) และอัตราการเผาผลาญอาหาร หรือ เมแทบอลิซึม (metabolic rate) ของสิ่งมีชีวิตลดลง ในเวอร์ชันที่สุดขั้วมากกว่านี้นั้นจะมีการระงับการเคลื่อนไหวของสิ่งมีชีวิต (suspended animation) ที่อัตราของกระบวนการทางเคมีที่มีการลดลงอย่างรุนแรง
การยืดออกของเวลา (Time dilation) และการระงับการเคลื่อนไหวของชีวิตเพียงแต่ช่วยทำให้ "การเดินทาง" ข้ามเวลาไปสู่ช่วงเวลาในอนาคตได้เท่านั้น, ไม่เคยใช้กับการเดินทางย้อนเวลากลับไปสู่อดีต, ดังนั้น พวกเขาจึงไม่ได้ทำการล่วงละเมิด "เหตุภาพ" (causality) แต่อย่างใด และมันก็เป็นที่ถกเถียงกันว่าพวกเขาควรจะเรียกปรากฏการณ์แบบนี้ว่าคือ การเดินทางข้ามเวลา ได้หรือไม่ อย่างไรก็ตาม การยืดออกของเวลาสามารถถูกมองได้ในมุมมองที่ดีกว่าสำหรับการทำความเข้าใจของเราในการใช้คำว่า "การเดินทางข้ามเวลา" มากกว่าการใช้คำว่า การระงับการเคลื่อนไหวของสิ่งมีชีวิต, เนื่องด้วยช่วงเวลาของการยืดออกของเวลาใช้เวลาน้อยกว่าช่วงเวลาที่แท้จริงที่ได้ล่วงผ่านนักเดินทางข้ามเวลาไปช้ากว่าผู้ที่ยังคงอยู่เบื้องหลังการเดินทางของเขา, ดังนั้น นักเดินทางข้ามเวลาสามารถกล่าวได้ว่าเขาได้ข้ามเวลามาถึงช่วงเวลาในอนาคตได้เร็วกว่าคนอื่น ๆ, ในทางตรงกันข้ามกับการระงับการเคลื่อนไหวของสิ่งมีชีวิตนี้ไม่ได้เป็นกรณีศึกษาแต่อย่างใด
การวิจัย
มันคือการตั้งสมมติฐานในเรื่องของการเดินทางข้ามเวลาไปสู่อนาคตที่ได้รับการพิสูจน์แล้วว่ามีความเป็นไปได้, การทดลองกระทำโดยใช้แสงเลเซอร์ที่ฉายส่องให้ลำแสงวิ่งมาตัดกันเป็นรูปสี่เหลี่ยมให้เกิดเป็นพื้นที่หรือปริภูมิบริเวณเล็ก ๆ เพื่อให้เกิดการหมุนวนเวียนบิดเบี้ยวไปตามลำแสงแทนการหมุนรอบตัวเองของวัตถุที่มีขนาดมวลหนักแน่นยิ่งยวด (super massive object) ดังนั้น เมื่อพื้นที่หรือปริภูมิตรงบริเวณส่วนเล็ก ๆ นั้นเกิดการบิดเบี้ยวแล้ว มิติของเวลาก็จะเกิดการบิดเบี้ยวตามไปด้วย (ซึ่งในทฤษฎีสัมพัทธภาพของไอน์สไตน์นั้น เวลาเป็นมิติหนึ่งในปริภูมิ-เวลา) ถ้าอนุภาคย่อยของอะตอม (subatomic) ที่มีอายุชีวิตสั้นได้ถูกสังเกตเห็นในช่วงเวลาที่ยาวนานขึ้นก็จะสามารถบอกได้ว่ามันได้เดินทางไปในอนาคตด้วยการเคลื่อนที่โดยอัตราของความเร่ง
ปฏิทรรศน์
ดูบทความหลักที่: ปฏิทรรศน์ชั่วขณะ
หลักความสอดคล้องในตัวเองของนาวิคอฟ (Novikov self-consistency principle) และการคำนวณโดย คิบ เอส โตร์น (Kip S. Thorne)[ต้องการอ้างอิง] ได้ระบุเอาไว้ว่าคนธรรมดาสามัญชนที่ได้มีการเดินทางข้ามเวลาผ่านทางรูหนอนนั้นจะไม่เคยก่อให้เกิดปฏิทรรศน์we are on for aหรือความขัดแย้งขึ้นแต่อย่างใด-ไม่มีสภาวะเงื่อนไขเริ่มต้นที่จะนำไปสู่​​ความขัดแย้งเมื่อครั้งซึ่งการเดินทางข้ามเวลานั้นได้มีการเริ่มต้นขึ้น การตีความแบบพหุโลกของอีเวอเรตต์ (Many-worlds interpretation) แนวคิดจักรวาลคู่ขนานอาจจะถูกเสนอแนะให้เป็นวิธีการที่จะออกจากปัญหาของความขัดแย้งหรือปฏิทรรศน์ได้ การตีความแบบพหุโลกของอีเวอเรตต์ (Everett's many-worlds interpretation หรือ (MWI)) ในกลศาสตร์ควอนตัมแสดงให้เห็นว่าเหตุการณ์ที่เกิดขึ้นนั้นมีความเป็นไปได้ทั้งหมดทางควอนตัมที่จะสามารถเกิดขึ้นได้ในประวัติศาสตร์พิเศษร่วมกัน จักรวาลแบบมีทางเลือก, หรือจักรวาลแบบคู่ขนานเหล่านี้, จะเปรียบเทียบได้กับรูปสัญลักษณ์ของต้นไม้ที่จะแผ่กิ่งก้านสาขาออกไปที่จะแทนผลลัพธ์ที่เป็นไปได้ทั้งหมดของการมีปฏิสัมพันธ์ใด ๆ ในเส้นทางประวัติศาสตร์แต่ละเส้นทางนั้น ถ้าความเป็นไปได้ของเหตุการณ์ที่สามารถเกิดขึ้นได้ทั้งหมดนั้นมีอยู่จริง, ปฏิทรรศน์ หรือ ความขัดแย้งใด ๆ อาจจะสามารถอธิบายได้โดยมีเหตุการณ์ที่มีปฏิทรรศน์ หรือ ความขัดแย้งได้เกิดขึ้นในจักรวาลที่มีความแตกต่างกันเหล่านั้น แนวคิดนี้มักจะถูกนำไปใช้ในนิยายวิทยาศาสตร์เป็นส่วนใหญ่ แต่นักฟิสิกส์บางคน เช่น เดวิด ด๊อยท์สช (David Deutsch) ได้ชี้ให้เห็นว่า ความเป็นไปได้ทั้งหมดของเหตุการณ์ที่เกิดขึ้นในจักรวาลที่มีความแตกต่างกันนั้น จะเกิดขึ้นได้ถ้าการเดินทางข้ามเวลามีความเป็นไปได้จริง และ หลัก MWI นั้นมีความถูกต้อง
ฟิสิกส์ควอนตัม
1. มีประวัติศาสตร์ที่คงที่อยู่อย่างโดดเดี่ยวเป็นเอกเทศ ซึ่งมีความสอดคล้องสม่ำเสมอและไม่เปลี่ยนแปลงโดยตัวมันเอง ( There is a single fixed history, which is self-consistent and unchangeable.) คือ ในแนวคิดนี้เวอร์ชันนี้เหตุการณ์ทุกสิ่งทุกอย่างได้เกิดขึ้นในแนวทางของเส้นเวลาอันเป็นเอกเทศหนึ่งเดียวซึ่งไม่ขัดแย้งกับตัวเองและไม่สามารถติดต่อมีปฏิสัมพันธ์กับเหตุการณ์สิ่งต่าง ๆ ที่อาจเกิดขึ้นที่มีอยู่ภายนอกขอบเขตของเส้นเวลาของมันเองได้ ผู้ชายคนหนึ่งที่ได้เดินทางมาในไม่กี่วินาทีจากห้วงเวลาในอดีตที่ผ่านมาในแนวทางเส้นเวลาอันเป็นเอกเทศหนึ่งเดียว ที่มีความสอดคล้องกันโดยตัวของมันเอง สถานการณ์นี้ทำให้เกิดคำถามขึ้นเกี่ยวกับเจตจำนงเสรี, เนื่องจากเมื่อนักท่องกาลเวลาได้มีการตัดสินใจที่จะเข้าไปสู่เครื่องจักรกลข้ามเวลาอย่างโดยเร็วที่สุดก่อนที่ตัวเองที่เป็นตัวตนที่สองของตัวเองจะมาปรากฏตัวขึ้นนั้น, จะไม่มีวิธีการที่จะทำให้เขาเกิดเปลี่ยนใจของเขาที่จะไม่เข้าสู่เครื่องจักรกลข้ามเวลานั้นได้เลยหรือ
1.2 การมีทางเลือก, กฎเกณฑ์ใหม่ทางฟิสิกส์จะมีผลบังคับใช้เกี่ยวกับการเดินทางข้ามเวลาที่จะขัดขวางความพยายามที่จะเปลี่ยนแปลงอดีต (ขัดแย้งกับสมมติฐานที่กล่าวถึงในข้างต้นในข้อที่ 1.1 ซึ่งกฎที่ใช้กับนักท่องเวลานี้เป็นกฏเดียวกันกับที่นำไปใช้กับคนอื่น ๆ ทุก ๆ คน) กฎเกณฑ์ใหม่ทางฟิสิกส์เหล่านี้สามารถที่จะเข้าใจได้ไม่ยากในการที่จะปฏิเสธนักเดินทางข้ามเวลาสำหรับการที่จะเดินทางย้อนเวลากลับไปยังอดีตที่ผ่านมาเพื่อทำการแก้ไขเปลี่ยนแปลงประวัติศาสตร์โดยการพยายามที่จะดึงพวกเขาย้อนกลับไปยังจุดเริ่มต้นที่พวกเขาได้ออกเดินทางจากมา เหมือนเช่นที่พวกเขาได้มาเป็นเหมือนกับ ไมเคิล มัวร์คอค (Michael Moorcock) ในเรื่อง "ย้อนเวลาหาแดนเซอร์" (The Dancers at the End of Time) หรือเมื่อนักเดินทางข้ามเวลาที่มีการแสดงตัวตนเป็นผีที่ไม่มีตัวตนที่ไม่สามารถที่จะมีปฏิสัมพันธ์ทางกายภาพกับห้วงเวลาในอดีตที่ผ่านมาได้ อย่างเช่น ในบางตอนของเรื่องราวที่ซุปเปอร์แมนก่อนที่จะเผชิญกับภาวะวิกฤต (Pre-Crisis Superman) และ ไมเคิล การ์เร็ตส์ (Michael Garrett) ในเรื่อง "พบบทสรุป" (Brief Encounter) ในนิตยสารแดนสนธยา (Twilight Zone Magazine) ฉบับเดือนพฤษภาคม ปี 1981
2. ประวัติศาสตร์ที่มีความยืดหยุ่นและอาจมีการเปลี่ยนแปลง (เวลาพลาสติก (Plastic Time)) (History is flexible and is subject to change (Plastic Time))
2.1 การเปลี่ยนแปลงประวัติศาสตร์เป็นเรื่องง่ายและสามารถส่งผลกระทบต่อนักเดินทางข้ามเวลา, ต่อโลก หรือ ทั้งสองอย่าง ตัวอย่าง ได้แก่เรื่อง ดอกเตอร์ฮู (Doctor Who) และเรื่อง เจาะเวลาหาอดีตชุดไตรภาค ในบางกรณี, ปฏิทรรศน์หรือความขัดแย้งที่เกิดขึ้นใด ๆ สามารถก่อให้เกิดความเสียหายทำลายล้าง, และคุกคามการดำรงอยู่อย่างมากมายของจักรวาล ในกรณีอื่น ๆ นักเดินทางท่องเวลาก็ไม่สามารถที่จะกลับบ้านได้ ในแนวคิดของเวอร์ชันแบบสุดขั้วนี้ (เวลาที่ยุ่งเหยิงไร้ระเบียบ) ก็คือว่า ประวัติศาสตร์มีความอ่อนไหวมากต่อการเปลี่ยนแปลงของเหตุการณ์ที่เกิดขึ้นที่มีแม้กระทั่งกับการเปลี่ยนแปลงเล็ก ๆ น้อย ๆ ของเหตุการณ์ในประวัติศาสตร์นั้น ๆ ที่จะมีผลกระทบอย่างมากมายใหญ่หลวงตามมา เช่น ในนิยายของ เรย์ แบรดเบรี่ (Ray Bradbury) เรื่อง "2054 เจาะไดโนเสาร์โลกล้านปี" (A Sound of Thunder)
2.2 ประวัติศาสตร์คือการเปลี่ยนแปลงความต้านทานในความสัมพันธ์โดยตรงกับความสำคัญของเหตุการณ์ คือ เหตุการณ์ในประวัติศาสตร์ที่เกิดขึ้นเล็ก ๆ น้อย ๆ ที่มีขนาดเล็ก หรือไม่ค่อยมีความสำคัญจะสามารถเปลี่ยนแปลงได้อย่างง่ายดาย แต่เหตุการณ์ที่มีขนาดใหญ่หรือมีความสำคัญกลับต้องใช้ความพยายามอย่างมากในการเปลี่ยนแปลง
ในเรื่อง แดนสนธยา (Twilight Zone) ตอน "กลับไปที่นั่น" (Back There) นักเดินทางข้ามเวลาพยายามที่จะป้องกันไม่ให้เกิดการลอบสังหารประธานาธิบดีลินคอล์นและได้ประสบกับความล้มเหลว แต่การกระทำของเขาได้ทำให้เกิดการเปลี่ยนแปลงที่ละเอียดลึกซึ้งกับสภาพที่เป็นอยู่ในห้วงเวลาของเขา (ตัวอย่างเช่น ชายคนหนึ่งที่ได้รับหน้าที่เป็นหัวหน้าคนใช้ หรือ พ่อบ้าน (butler) ของสโมสรสำหรับบรรดาท่านสุภาพบุรุษทั้งหลาย (gentleman's club) แห่งหนึ่ง จนต่อมาก็ได้กลายมาเป็นนักธุรกิจที่ร่ำรวยมั่งคั่ง) ใน ภาพยนตร์ดัดแปลงปี 2002 เดอะ ไทม์แมชชีน (the 2002 film adaptation of The Time Machine) หรือ ในชื่อที่ฉายเป็นภาพยนตร์ภาคภาษาไทยคือ เดอะ ไทม์ แมชชีน กระสวยแซงเวลา (2002), ก็จะอธิบายผ่านวิสัยทัศน์ที่ว่าทำไม นักวิทยาศาสตร์จอมประดิษฐ์อย่าง ฮาร์ทเดอเจน (Hartdegen) ไม่สามารถช่วยชีวิตหวานใจของเขาคือเอ็มม่าไว้ได้ เพราะว่าการทำเช่นนั้นจะมีผลในการที่จะไม่อาจพัฒนาเครื่องไทม์แมชชีนของเขาที่เขาใช้มันในการพยายามช่วยชีวิตเธอต่อไปได้ ในเรื่อง ตำนานชีวิตดาร์เรน แชน (The Saga of Darren Shan), เหตุการณ์สำคัญในอดีตที่ผ่านมาไม่สามารถเปลี่ยนแปลงได้ แต่รายละเอียดของพวกเขาสามารถเปลี่ยนแปลงได้ในขณะที่ให้ผลแบบเดียวกัน โดยใช้แบบจำลองนี้, ถ้านักเดินทางข้ามเวลาได้ย้อนเวลากลับไปและฆ่าอดอล์ฟ ฮิตเลอร์, นาซีคนอื่น ๆ ก็จะเพียงแค่ใช้สถานที่ของเขาและกระทำการกระทำอย่างเดียวกันเหมือนกับฮิตเลอร์ ในเรื่อง ดอกเตอร์ฮู ตอน "น้ำจากดาวอังคาร" (The Waters of Mars) การตายของกัปตัน แอดิเลด บรูค (Adelaide Brooke) บนดาวอังคารจะเป็นตัวเร่งปฏิกิริยาแบบเดี่ยวมากที่สุด (the most singular catalyst of human) ของการเดินทางของมนุษย์นอกระบบสุริยะ ในตอนแรกนั้น, ดอกเตอร์คนที่สิบ (Tenth Doctor) ได้ตระหนักถึงการตายของเธอว่าเป็น "จุดคงที่ในเวลา" และไม่เข้าไปแทรกแซงยุ่งเกี่ยวด้วย แต่ต่อมาได้ขัดขืนกฎข้อนี้,ด้วยการตระหนักรู้ดีว่าเขาเท่านั้นที่เป็นเจ้าแห่งกาลเวลาคนสุดท้ายและดังนั้นจึงต้องเป็นผู้รับผิดชอบในกฎเกณฑ์แห่งเวลา,และได้ทำการส่งเธอและทีมงานของเธอไปยังโลกในที่สุด แทนที่จะยอมให้ประวัติศาสตร์ของมนุษย์ชาติเกิดการเปลี่ยนแปลงไป, กัปตันบรูคได้เลือกที่จะทำการฆ่าตัวตายบนโลก, ทำให้ประวัติศาสตร์ที่เหลืออยู่ส่วนใหญ่ไม่ได้ถูกเปลี่ยนแปลง ในทำนองเดียวกันกับอย่างในเรื่อง "วินเซนต์และดอกเตอร์" (Vincent and the Doctor) ดอกเตอร์คนที่สิบเอ็ด (Eleventh Doctor) และเอมี่ พอนด์ (Amy Pond) ได้ทำการเปลี่ยนแปลงประวัติศาสตร์ของศิลปินอย่างวินเซนต์ แวน โก๊ะ (Vincent Van Gogh) เพื่อที่จะได้รู้ว่าเขาเป็นที่นิยมของประชาชนอย่างไรต่อไปในอนาคต อย่างไรก็ตาม ตามเหตุการณ์ในประวัติศาสตร์ส่วนใหญ่ที่เหลือของเขานี้เขาก็ยังคงจะต้องฆ่าตัวตายเองอยู่ดี
2.3 มีเส้นเวลาที่คงที่ซึ่งมีประวัติศาสตร์ชอบที่จะดำเนินไปในเส้นทางนั้น ๆ, อย่างไรก็ตามก็มีขนาดใหญ่พอที่จะเปลี่ยนแปลงเหตุการณ์ที่สามารถจะปรับเปลี่ยนประวัติศาสตร์ให้มีความแตกต่างออกไปโดยสิ้นเชิง กล่าวอีกนัยหนึ่ง เหตุการณ์เล็ก ๆ ที่ไม่ได้มีความสำคัญมากเกินไปจะไม่มีการเปลี่ยนแปลงที่เห็นได้อย่างชัดเจนในผลสุดท้ายของประวัติศาสตร์บั้นปลาย (There is a fixed timeline that history likes to travel, however large enough changes to events can alter history altogether. In other words, small events which are not too significant will not have a noticeable change in history's final outcome) ในเรื่อง ไทม์ไรเดอร์ (TimeRiders) ตัวละครหลักได้ย้อนเวลากลับไปเพื่อที่จะหยุดยั้งการลอบสังหารจอห์น เอฟ. เคนเนดีในปี 1963 ใครคนใดคนหนึ่งในทีม, ผู้ซึ่งยังคงอยู่ในช่วงเวลาปัจจุบัน, จะเห็นการเปลี่ยนแปลงของโลกเพียงเล็กน้อยเมื่อพบว่าเคนเนดีไม่เคยถูกฆ่า, อย่างไรก็ตามมันก็จะย้อนกลับไปสู่ยังเส้นเวลาดั้งเดิมที่มีคนฆ่าเคนเนดีกลายเป็นคนอื่น ๆ อีกในปี 1963 ที่เข้ามาแทนที่ในกรณีที่นักฆ่าคนแรก (ผู้ซึ่งตัวละครหลักได้หยุดกระทำการเพื่อยับยั้งการลอบสังหารเคนเนดีของนักฆ่าของเขาลงไปแล้ว) ประสบความล้มเหลวในการลอบสังหารอย่างรวดเร็วทันที พล็อตประเด็นหลักของซีรีส์การ์ตูนที่โด่งดังทางโทรทัศน์เรื่องหนึ่ง คือ เรื่อง โดราเอมอน หรือ โดเรม่อน ที่เกี่ยวข้องกับโดราเอมอนแมวหุ่นยนต์ที่พยายามที่จะเปลี่ยนแปลงวิถีชีวิตของโนบิตะ โดยที่โดเรม่อนได้ถูกส่งมาจากยุคอนาคตในศตวรรษที่ 22 โดยหลานชายของโนบิตะเอง, แต่เมื่อต้องมีการตอบคำถามจากโนบิตะผู้เป็นคุณปู่ที่ถามว่า หากต่อไปในอนาคตมีการเปลี่ยนแปลงไปจะมีวิธีการอย่างไรที่โนบิตะผู้เป็นคุณปู่จะยังคงมีชีวิตอยู่, หลานชายของโนบิตะได้ตอบคำถามนี้ของคุณปู่โนบิตะโดยใช้การเปรียบเทียบ (analogy) กับการเดินทางจากเมืองหนึ่งไปยังอีกเมืองหนึ่ง ซึ่งมีอยู่หลากหลายวิธีในการดำเนินการ เช่น โดยการเดินทางโดยเครื่องบิน, โดยทางเรือ, หรือ โดยทางรถไฟ, แต่ผลลัพธ์ที่ได้คือสิ่งเดียวกันและคุณก็ได้มาถึงยังที่จุดหมายปลายทางของคุณในที่สุด
3. เส้นเวลาแบบมีทางเลือก ในเวอร์ชันของการเดินทางข้ามเวลาเวอร์ชันนี้, จะมีประวัติศาสตร์ที่มีเส้นทางเลือก (alternate histories) ที่มีอยู่มากมายร่วมกัน, เพื่อที่ว่าเมื่อนักเดินทางข้ามเวลาได้เดินทางข้ามเวลาย้อนกลับไปในอดีต, เขา/เธอ จะจบลงด้วยเหตุการณ์ในประวัติศาสตร์ในเส้นเวลาใหม่ที่เหตุการณ์ในประวัติศาสตร์นั้นสามารถจะมีความแตกต่างไปจากเหตุการณ์ในประวัติศาสตร์ในเส้นเวลาที่ เขา/เธอ ได้เดินทางจากมา, แต่เส้นเวลาอันเป็นดั้งเดิมของเธอ/ของเขา ที่ได้เดินทางจากมานั้นไม่ได้ดับยุติลงไปด้วย (not cease to exist) (นี่จึงหมายความว่าการเกิดเหตุการณ์แบบปฏิทรรศน์คุณปู่นั้นสามารถที่จะหลีกเลี่ยงได้ตั้งแต่แรก แม้ว่าคุณปู่คุณย่าของนักเดินทางข้ามเวลาคนนั้นอาจจะถูกฆ่าตายในวัยหนุ่มสาวในเหตุการณ์ที่เป็นประวัติศาสตร์ในเส้นเวลาเส้นใหม่ก็ตาม มีนักฟิสิกส์หรือนักปรัชญาไม่กี่คนที่มีการดำเนินการอย่างจริงจังถึงความเป็นไปได้ของ "การเปลี่ยนแปลง" ของช่วงเวลาที่เป็นอดีตที่ผ่านมายกเว้นในกรณีของจักรวาลหรือเอกภพที่มีอยู่หลายจักรวาล (multiple universes) (หรือเรียกกันตามศัพท์อย่างเป็น "วิชาการ" หน่อยเช่น "โลกคู่ขนาน" หรือ "เอกภพคู่ขนาน" ) และในความเป็นจริงหลายคนแย้งว่าแนวความคิดนี้ก็คือ "ความไม่สมเหตุสมผลกันตามหลักตรรกวิทยา" (logically incoherent) ดังนั้นแนวความคิดของเส้นเวลาที่ไม่แน่นอนจึงเป็นที่ยอมรับกันว่าไม่ค่อยได้ออกไปนอกกรอบของจินตนาการหรือแนวคิดของนิยายวิทยาศาสตร์มากนัก ข้อคัดค้านที่ถูกยกขึ้นเป็นประเด็นในบางครั้งเมื่อเปรียบเทียบกับแนวคิดของไทม์แมชชีน หรือ เครื่องจักรกลข้ามเวลา ในนิยายวิทยาศาสตร์ก็คือ การที่พวกเขาไม่สนใจการเคลื่อนที่ของโลก (เช่น การหมุนรอบตัวเอง และ การโคจรรอบดวงอาทิตย์ของโลก) ในช่วงระหว่างวันเวลาที่เครื่องจักรกลข้ามเวลาได้ออกเดินทางในเที่ยวขาไปและวันเวลาที่จะกลับมา ณ จุดตั้งต้นที่เดิมในเที่ยวขากลับ แนวความคิดที่ว่านักเดินทางสามารถเข้าไปสู่เครื่องจักรที่จะส่งให้เขาหรือเธอนั้นได้ออกเดินทางข้ามกาลเวลาไปในปี ค.ศ.1865 และก้าวย่างออกมาจากเครื่อง ณ ตรงจุดบริเวณตำแหน่งที่เดียวกันบนโลกเหมือนเมื่อตอนแรกเริ่มออกเดินทางข้ามเวลาจากมานั้น อาจจะกล่าวได้ว่าอาจจะมีการละเลย หรือ ไม่ได้มีการสนใจถึงประเด็นปัญหาที่โลกขณะกำลังโคจรผ่านไปในพื้นที่บริเวณที่อยู่รอบ ๆ ดวงอาทิตย์เลยก็ว่าได้, ซึ่งการเคลื่อนที่โคจรไปในกาแล็คซี่, และการเคลื่อนที่แบบอื่น ๆ อีก, เพื่อที่ว่าการให้การสนับสนุนในข้อโต้แย้งจากแนวความคิดจินตนาการนี้ว่าน่าจะ "สมจริง" กว่านี้นั้น โดยแท้จริงแล้วเครื่องไทม์แมชชีนควรปรากฏตัวขึ้นอีกครั้งอยู่ในบริเวณพื้นที่ที่ห่างไกลออกไปจากตำแหน่งของโลก ณ วันที่เริ่มต้นออกเดินทางนั้นอันเนื่องมาจากโลกเกิดการเคลื่อนที่เปลี่ยนตำแหน่งไปจากเดิมในอวกาศนั่นเอง อย่างไรก็ตามทฤษฎีสัมพัทธภาพปฏิเสธความคิดของเวลาและปริภูมิสัมบูรณ์ (absolute time and space); ในทฤษฎีสัมพัทธภาพจะต้องไม่มีความจริงสากลเกี่ยวกับระยะทางเชิงพื้นที่ระหว่างเหตุการณ์ที่เกิดขึ้นในช่วงเวลาที่แตกต่างกัน (เช่น เหตุการณ์บนโลกในวันนี้และเหตุการณ์บนโลกในปี 1865), และดังนั้นจึงไม่มีความจริงแห่งวัตถุวิสัย (objective truth) ซึ่งจุดในปริภูมิในช่วงเวลาหนึ่งคือที่ "ตำแหน่งเดียวกัน" ซึ่งโลกเคยปรากฏอยู่ช่วงเวลาอื่น
ข้อมูลเพิ่มเติม: การเดินทางข้ามเวลาในนวนิยาย
แก่นเรื่องหรือประเด็นหลักของการเดินทางข้ามเวลาในนิยายวิทยาศาสตร์และในสื่อต่าง ๆ โดยทั่วไปสามารถแบ่งออกได้เป็น 3 หมวดใหญ่ ๆ คือ แนวเรื่องที่ใช้แนวคิดแบบเส้นเวลาแบบไม่เปลี่ยนรูป (immutable timeline); แนวเรื่องที่ใช้แนวคิดแบบเส้นเวลาแบบเปลี่ยนรูป (mutable timeline); และ แนวเรื่องที่ใช้แนวคิดแบบประวัติศาสตร์แบบมีทางเลือก (alternate histories), เช่นเดียวกับการมีปฏิสัมพันธ์แบบการตีความแบบพหุโลก (interacting-many-worlds interpretation) ในนวนิยาย, เส้นเวลา (timeline) ใช้เพื่ออ้างอิงถึงเหตุการณ์ทางกายภาพทั้งหมดในประวัติศาสตร์, เพื่อที่ว่าเรื่องราวในการเดินทางข้ามเวลาที่เหตุการณ์สามารถที่จะถูกเปลี่ยนแปลงได้, นักเดินทางข้ามเวลาจะอธิบายได้ว่ามีการสร้างเส้นเวลาใหม่หรือเส้นเวลาที่มีการเปลี่ยนแปลง การใช้คำนี้แตกต่างจากการใช้คำว่าเส้นเวลาเพื่ออ้างถึงประเภทของแผนภูมิที่แสดงให้เห็นถึงชุดของเหตุการณ์โดยเฉพาะ, และแนวคิดนี้ก็แตกต่างจากคำว่าเส้นโลก, ซึ่งเป็นคำที่มาจากทฤษฎีสัมพัทธภาพของไอน์สไตน์ซึ่งหมายถึงประวัติศาสตร์ทั้งหมดของวัตถุเอกเทศ
เริ่น เสียนฉี
เริ่น เสียนฉี (หรือที่นิยมเรียกว่า เยิ่น เสียนฉี) (อักษรจีนตัวเต็ม: 任賢齊, อักษรจีนตัวย่อ: 任贤齐, พินอิน: rèn xián qí) นักร้องและนักแสดงชาวไต้หวัน เกิดเมื่อวันที่ 23 มิถุนายน ค.ศ. 1966 ที่จางฮั่ว ประเทศไต้หวัน มีชื่อภาษาอังกฤษว่า ริชชี เริ่น (Richie Ren) หรือ ริชชี่ เจิ่น (Richie Jen) มีชื่อเล่นที่เพื่อน ๆ นิยมเรียกว่า เสี่ยวฉี
เริ่น เสียนฉี จบการศึกษาที่วิทยาลัยเหวินฮัวด้านกายภาพ มีงานอดิเรกคือขับรถแข่งและขี่จักรยานยนต์แข่ง เล่นกีตาร์, ฟลุตและฮาร์โมนิกา  เข้าสู่วงการบันเทิงด้วยการออกอัลบั้มในฐานะนักร้องที่ไต้หวัน เมื่อปี ค.ศ. 1990  มีชื่อเสียงโด่งดังที่ไต้หวัน ก่อนจะขยายชื่อเสียงไปยังฮ่องกงและจีนแผ่นดินใหญ่
ทางด้านผลงานการแสดง มีผลงานครั้งแรกในแบบภาพยนตร์ในปี ค.ศ. 1999 เรื่อง Fly Me To Polaris ด้วยการแสดงคู่กับนางเอก จาง ป๋อจือ ซึ่งเจ้าตัวแสดงเป็นหนุ่มใบ้ได้อย่างน่าประทับใจ ซึ่งภาพยนตร์ก็ประสบความสำเร็จอย่างงดงามและได้รับรางวัลไปหลายรางวัล, Seoul Raiders ในปี ค.ศ. 2005 และในส่วนของซีรีส์เรื่องต่าง ๆ อาทิ มังกรหยก ภาคจอมยุทธอินทรี ซึ่งเจ้าตัวรับบทเป็น เอี้ยก้วย ในปี ค.ศ. 1998, กระบี่เย้ยยุทธจักร ในปี ค.ศ. 2000 และ ชอลิ้วเฮียง ในปี ค.ศ. 2001 ซึ่งถึงแม้ว่าจะได้รับเสียงวิจารณ์ว่าบุคคลิกไม่เหมาะสมก็ตาม
เริ่น เสียนฉี ได้ชื่อว่าเป็นพระเอกที่หน้าตาไม่หล่อ แต่นิสัยดี ในปี ค.ศ. 2007 ได้ร่วมกับเพื่อนนักแสดงคนอื่น ๆ เยี่ยมผู้ประสบพิบัติภัยที่มณฑลเสฉวน และในกลางปี ค.ศ. 2010 ได้ยกเลิกคอนเสิร์ตของตนเองที่ฟิลิปปินส์ เนื่องจากต้องการประท้วงรัฐบาลฟิลิปปินสืที่ปล่อยให้นักท่องเที่ยวชาวฮ่องกงถึง 8 คนเสียชีวิตทั้งหมดบนรถโดยสารที่กรุงมะนิลา ในวิกฤตการณ์จับกุมตัวประกัน
ชีวิตส่วนตัว มีบุตรชายที่เกิดในปี ค.ศ. 2008 กับภริยาที่คบหากันมาตั้งแต่สมัยเรียนมัธยม ถึงแม้ว่าจะไม่ได้จัดพิธีแต่งงานกันก็ตาม แต่ทั้งคู่ก็จดทะเบียนสมรสกันอย่างถูกต้องตามกฎหมาย
ไห่หนานแอร์ไลน์
ไห่หนานแอร์ไลน์ (พินอิน: Hǎinán Hángkōng Gōngsī) เป็นสายการบินสัญชาติจีน มีสำนักงานใหญ่ที่เมืองไหโขว่ มณฑลไหหลำ สาธารณรัฐประชาชนจีน เป็นสายการบินเอกชนที่ใหญ่ที่สุด และเป็นสายการบินที่มีขนาดฝูงบินใหญ่เป็นอันดับที่สี่ของจีน ให้บริการเที่ยวบินในเส้นทางทั้งในประเทศและระหว่างประเทศ รวมทั้งเที่ยวบินเช่าเหมาลำ
ไห่หนานแอร์ไลน์มีฐานบินหลักอยู่ที่ท่าอากาศยานนานาชาติไหโข่วเม่ยหลัน และฐานบินอื่นๆ เช่น ท่าอากาศยานนานาชาติปักกิ่ง ท่าอากาศยานนานาชาติซีอานเสียนหยาง ท่าอากาศยานไท่หยวนอู่ซู่ และท่าอากาศยานอูหลู่มู่ฉีตี้โวปู้
ไห่หนานแอร์ไลน์เป็นหนึ่งในเจ็ดสายการบินที่ถูกจัดอันดับจากสกายแทร็ค ให้อยู่ในระดับ 5 ดาว เมื่อวันที่ 11 มกราคม พ.ศ. 2554 เป็นสายการบินเดียวของจีน
เขตตาเวา
เขตตาเวา (Bahagian Tawau) เป็นหนึ่งในห้าเขตการปกครองย่อยของรัฐซาบะฮ์ ประเทศมาเลเซีย กินพื้นที่ 14,905 ตารางกิโลเมตร หรือร้อยละ 20 ของพื้นที่รัฐ เมืองหลักในเขตนี้ ได้แก่ เมืองหลักตาเวา, ลาฮัดดาตู, กูนัก และเซิมโปร์นา เขตตาเวามีประชากรร้อยละ 26 ของประชากรทั้งรัฐ โดยมีกลุ่มชนพื้นเมือง ได้แก่ บาเจา, ซูลุก, อีดาอัน, ตีดุง, โคโคส, มูรุต, ลุนบาวัง และเช่นเดียวกันกับชนกลุ่มน้อยจากกลุ่มชาติพันธ์ผสม มีผู้อพยพจำนวนมากมาจากอินโดนีเซียทั้งถูกและผิดกฎหมาย เช่น ชาวบูกินและโตราจันจากติมอร์ตะวันออก ชาวเตาซูงกับบีซายะอ์จากฟิลิปปินส์ และเช่นเดียวกันกับผู้อพยพจากเอเชียใต้และตะวันตก เช่น ชาวปากีสถาน, อินเดีย และอาหรับ เหมือนกับส่วนอื่นของรัฐซาบะฮ์ เขตนี้ยังมีกลุ่มเชื้อสายจีนจำนวนมาก
ท่าเรือตาเวามีขนาดใหญ่เป็นอันดับ 3 ซึ่งเป็นรองจากท่าเรือที่โกตากีนาบาลูกับซันดากัน โดยท่านี้ทำหน้าที่ศูนย์หลักที่ส่งออกไม้แปรรูปและพืชผลการเกษตร
อำเภอ
เขตตาเวาแบ่งออกเป็นเขตการปกครองย่อย ดังนี้:
อำเภอกาลาบากันแยกมาจากอำเภอตาเวาในวันที่ 1 มกราคม ค.ศ. 2019
เอแซปร็อกกี
ราคิม แอเทลลาสตัน เมเยอส์ (Rakim Athelaston Mayers; เกิด 3 ตุลาคม ค.ศ. 1988) หรือชื่อในวงการคือ เอแซปร็อกกี (ASAP Rocky มักเขียน A$AP Rocky) เป็นแร็ปเปอร์และโปรดิวเซอร์เพลงชาวอเมริกันจากแมนแฮตตัน เขาเป็นสมาชิกของกลุ่มฮิปฮอป เอแซปม็อบ ในเดือนสิงหาคม 2011 ซิงเกิลแรกของร็อกกี "เปโซ" รั่วไหลบนอินเทอร์เน็ต ภายในไม่กี่สัปดาห์เพลงจึงถูกส่งเข้าคลื่นวิทยุ เขาออกมิกซ์เทปชุดแรกในชื่อ ไลฟ์. เลิฟ. เอแซป ซึ่งได้รับคำชมอย่างแพร่หลาย และนำไปสู่การเซ็นสัญญากับค่ายเพลงโปโลกราวส์, อาร์ซีเอ และโซนี่มิวสิกเอ็นเตอร์เทนเมนต์
สตูดิโออัลบัมชุดแรก ลอง. ไลฟ์. เอแซป (2013) เปิดตัวอันดับหนึ่งบนชาร์ตบิลบอร์ด 200 และได้รับการรับรองระดับทองคำขาวสองครั้งจากสมาคมผู้ประกอบกิจการเพลงของสหรัฐอเมริกา (RIAA) ก่อนอัลบัมวางจำหน่าย มีซิงเกิลออกล่วงหน้าอย่าง "ฟักกิงพรอบเบลิม" ร้องรับเชิญโดยเดรก, ทูเชนซ์ และเคนดริก ลามาร์ ได้เข้าชิงรางวัลเพลงแร็ปยอดเยี่ยม ในงานประกาศรางวัลแกรมมีครั้งที่ 56 ในปี 2015 ร็อกกีออกอัลบัมชุดที่สอง แอส. ลอง. ลาส. เอแซป อัลบัมนี้กลายเป็นอัลบัมที่สองติดต่อกันของร็อกกีที่เปิดตัวอันดับหนึ่งบนชาร์ตบิลบอร์ด 200 และได้รับคำวิจารณ์ในเชิงบวกจากนักวิจารณ์เพลงเป็นส่วนใหญ่ ซิงเกิลในอัลบัม "แอลเอสดี" ได้เข้าชิงรางวัลมิวสิกวิดีโอยอดเยี่ยม ในงานประกาศรางวัลแกรมมีครั้งที่ 58 ในปี 2018 ร็อกกีออกอัลบัมชุดที่สาม เทสดิง ขึ้นถึงห้าอันดับแรกในเจ็ดประเทศ รวมถึงสหรัฐด้วย
ร็อกกีได้รับรางวัลเบตฮิปฮอปอะวอดส์สองครั้ง, เบตอะวอดส์, เอ็มทีวีวิดีโอมิวสิกอะวอดส์เจแปน และเอ็มทีวียูวูดดีอะวอดส์อย่างละหนึ่งครั้ง รวมถึงได้เข้าชิงรางวัลแกรมมีสองครั้ง, เวิลด์มิวสิกอะวอดส์หกครั้ง, เอ็มทีวีวิดีโอมิวสิกอะวอดส์สามครั้ง และเอ็มทีวียุโรปมิวสิกอะวอดส์อีกสองครั้ง เขายังกำกับมิวสิกวิดีโอให้ตนเอง ตลอดจนแดนนี บราวน์และสมาชิกคนอื่น ๆ ในเอแซปม็อบ นอกจากนั้นเขายังเป็นโปรดิวเซอร์เพลงที่รู้จักกันในนามลอร์ดแฟลกโก (Lord Flacko)
ชีวิตส่วนตัว
ตั้งแต่ปี 2011 ถึง 2012 ร็อกกีคบหากับแร็ปเปอร์ชาวออสเตรเลีย อิกกี อะเซเลีย เขาเริ่มคบหากับแชเนล อีมาน นางแบบวิกตอเรียส์ซีเคร็ต เมื่อต้นปี 2013 แต่เลิกรากันในปี 2014 เมื่อวันที่ 19 พฤษภาคม 2021 ร็อกกีเปิดเผยระหว่างการให้สัมภาษณ์กับ จีคิว ว่าเขากำลังคบหากับนักร้องชาวบาร์เบโดส รีแอนนา และพรรณนาถึงเธอว่าเป็น "ความรักในชีวิตของผม" พวกเขาเริ่มสานสัมพันธ์กันเมื่อปี 2013 หลังจากร็อกกีแสดงเปิดให้กับรีแอนนาในไดมอนด์เวิลด์ทัวร์ เมื่อวันที่ 31 มกราคม 2022 นิตยสาร พีเพิล รายงานว่ารีแอนนาอยู่ในช่วงตั้งครรภ์บุตรคนแรก จากนั้นในวันที่ 19 พฤษภาคม 2022 มีการยืนยันว่ารีแอนนาให้กำเนิดบุตรชายแล้วแต่ยังไม่ระบุชื่อ
ถนนราชินี
ถนนราชินี เป็นถนนในแขวงพระบรมมหาราชวัง เขตพระนคร กรุงเทพมหานคร เป็นถนนเลียบคลองคูเมืองเดิม (ทางทิศตะวันตก) คู่ขนานไปกับถนนอัษฎางค์ เริ่มจากถนนพระอาทิตย์ บริเวณใต้สะพานปิ่นเกล้า เลียบคลองคูเมืองเดิมไปสิ้นสุดที่สะพานเจริญรัช 31 ถนนมหาราช ตรงปากคลองตลาด รวมระยะทาง 2,230 เมตร ชื่อของถนนตั้งขึ้นเพื่อเฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง ซึ่งทรงได้รับการสถาปนาขึ้นเป็น สมเด็จพระบรมราชินีนาถพระองค์แรกของสยามและเป็นผู้สำเร็จราชการแทนพระองค์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสยุโรป พ.ศ. 2440
ประวัติ
หลังจากที่พระบาทสมเด็จพระจุลจอมเกล้าเจ้าอยู่หัวเสด็จกลับจากการประพาสสิงคโปร์ ปัตตาเวีย และเซอมารัง ทรงพระกรุณาโปรดเกล้าฯ ให้ปรับทางดินริมคลองคูเมืองเดิมให้กว้างขวางและเป็นระเบียบเรียบร้อย มีการสร้างท่าสำหรับคนลงน้ำ และท่าสำหรับช้างม้าลงน้ำ ปลูกต้นขนุน จำปี ริมถนนทั้ง 2 ฟาก มีการสร้างเขื่อนซีเมนต์ ทั้งสองฟากมีการสร้างเว็จ (ส้วม) ลงคลองเป็นแถว โดยสร้างถนนราชินีเมื่อ พ.ศ. 2413 เมื่อแรกสร้างเริ่มต้นจากปากคลองตลาด มาถึงปลายถนนจักรวรรดิวังหน้า
ต่อมาเมื่อ พ.ศ. 2438 มีการรื้อพื้นที่ของพระราชวังบวรสถานมงคล (วังหน้า) ขยายถนนสายเดิมไปจนถึงถนนพระอาทิตย์
เมื่อ พ.ศ. 2563 มีการปรับปรุงคลองคูเมืองเดิม ถนนราชินีและถนนอัษฎางค์ โดยนำสายไฟฟ้าและสายสื่อสารลงใต้ดินตลอดแนวริมคลองคูเมืองเดิมทั้ง 2 ฝั่ง
สถานที่สำคัญ
ถนนราชินีเป็นที่ตั้งของสถานีตำรวจนครบาลพระราชวัง ลักษณะสถาปัตยกรรมบาโรก ซึ่งกรมศิลปากรได้ขึ้นทะเบียนเป็นโบราณสถานแห่งชาติเมื่อ พ.ศ. 2520 กรมที่ดิน สำนักงานที่ดินกรุงเทพมหานคร ศาลเจ้าพ่อหอกลองเป็นศาลแห่งใหม่ที่สร้างขึ้นเมื่อ พ.ศ. 2509 สวนสราญรมย์ วัดราชประดิษฐสถิตมหาสีมารามราชวรวิหาร อนุสาวรีย์หมู สำนักประธานศาลฎีกา ศาลฎีกา พระแม่ธรณีบีบมวยผม อนุสาวรีย์ทหารอาสาสงครามโลกครั้งที่ 1 โรงละครแห่งชาติ
แผ่นดินไหวในประเทศชิลี พ.ศ. 2553
เมืองที่ได้รับประสบความรุนแรงระดับ IX (พื้นดินแยก) ตามมาตราเมร์กัลลี คือเมืองตัลกาอัวโน, อาเราโก, โลตา, ชิกัวยันเต, กาเนเต และซานอันโตนิโอ แผ่นดินไหวครั้งนี้ยังรู้สึกได้ถึงเมืองหลวง ซานเตียโก ที่ระดับ VIII (อย่างรุนแรง) ตามมาตราเมร์กัลลี แรงสั่นไหวยังรู้สึกได้ในหลายเมืองของอาร์เจนตินา รวมถึงเมืองบัวโนสไอเรส, กอร์โดบา, เมนโดซา และลาริโอฆา แรงสั่นไหวยังรู้สึกได้ไปทางตอนเหนือถึงเมืองไอกาในเปรูทางตอนใต้ และยังเตือนภัยคลื่นสึนามิไปยัง 53 ประเทศ และมีการบันทึกว่าคลื่นสึนามิ มีความสูงไปถึง 2.6 เมตร ในทะเล ที่เมืองวาลปาราอิโซ ประเทศชิลี ประธานาธิบดีมิเชล บาเชเลตออกมาประกาศเขตพื้นที่มหันตภัย
จุดเหนือศูนย์แผ่นดินไหวอยู่นอกชายฝั่งแคว้นเมาเล ราว 8 กิโลเมตรทางตะวันตกของกูรานิเป และ 115 กิโลเมตร ทางเหนือ-ตะวันออกเฉียงเหนือไปทางเมืองที่ใหญ่ที่สุดเป็นอันดับ 2 ของชิลี เมืองกอนเซปซิออน แผ่นดินไหวยังทำให้เกิดคลื่นในทะเลสาบพอนต์ชาร์เทรน ไปทางเหนือของเมืองนิวออร์ลีนส์ สหรัฐอเมริกา ตั้งอยู่ห่างจากจุดเหนือศูนย์แผ่นดินไหว 7,600 กิโลเมตร
รินเนะ
รินเนะ เป็นชุดหนังสือการ์ตูนญี่ปุ่นเขียนขึ้นโดยรูมิโกะ ทากาฮาชิ เริ่มต้นตีพิมพ์ลงในนิตยสารโชเนนซันเดย์ ต่อมาจึงนำมารวมเล่มโดยสำนักพิมพ์ โชงะกุกัง ซีรีส์ชุดนี้เล่าถึงมามิยะ ซากุระ ซึ่งตอนเด็กเธอเกิดหลงเข้าไปในโลกวิญญาณจึงทำให้เธอมีพลังพิเศษที่สามารถมองเห็นคนที่ตายไปแล้ว และเพื่อนร่วมชั้นของเธอ โรคุโด รินเนะ ผู้คอยชี้แนะวิญญาณที่ยังคงหลงทางไม่ยอมไปเกิดใหม่ให้กลับขึ้นไปยังวงล้อแห้งวัฏสงสาร หนังสือการ์ตูนเรื่องนี้ได้ลิขสิทธิ์โดย  สยามอินเตอร์คอมิกส์
เค้าโครงเรื่อง
มามิยะ ซากุระ เด็กสาวมัธยมปลายที่กลายมาเป็นคนที่สามารถมองเห็นวิญญาณได้ หลังจากที่เธอหลงเข้าไปในโลกของวิญญาณในตอนยังเด็ก พอเข้าเรียนมัธยมปลายเธอก็ต้องมาเจอกับเด็กหนุ่มผมแดงที่มีชื่อว่า รินเนะ ซึ่งนั่งติดกันในห้องเรียน รินเนะเป็นผู้คอยชี้แนะวิญญาณที่ยังไม่ยอมไปเกิดใหม่ ให้กลับขึ้นไปยังวงล้อแห่งวัฏสงสาร ซึ่งทั้งสองต้องก็ได้ร่วมด้วยช่วยกันชี้แนะวิญญาณ
ตัวละคร
โรคุโด รินเนะ [Rinne Rokudo]
มามิยะ ซากุระ [Sakura Mamiya]
ทามาโกะ [Tamako]
โรคุมอน [Rokumon]
มาซาโตะ [Mashato]
จูนมอนจิ ซึบาสะ [Tsubasa Jumonji]
มิโฮ [Miho]
ริกะ [Rika]
เสียงตอบรับ
หนังสือการ์ตูน รินเนะ มีการวางขายฉบับลิขสิทธิ์ในประเทศไทยโดย สยามอินเตอร์คอมิกส์  ในขณะที่ปัจจุบันยังไม่มีลิขสิทธิ์อนิเมะรินเนะในไทย
ถุงยื่น
ถุงยื่น (diverticulum) เป็นศัพท์ทางการแพทย์หรือกายวิภาคหมายถึงการมีส่วนโป่งยื่นออกมาจากโครงสร้างปกติของร่างกาย อาจแบ่งออกเป็นถุงยื่นแท้หรือถุงยื่นเทียม ขึ้นอยู่กับว่าชั้นของโครงสร้างที่ยื่นออกมานั้นประกอบด้วยชั้นโครงสร้างใดบ้าง
แคว้นบูร์กอญ-ฟร็องช์-กงเต
บูร์กอญ-ฟร็องช์-กงเต (Bourgogne-Franche-Comté, ;, บางครั้งย่อเป็น BFC; อาร์เปอตัง: Borgogne-Franche-Comtât) เป็นแคว้นที่อยู่ทางตะวันออกของประเทศฝรั่งเศส ซึ่งก่อตั้งขึ้นจากการปฏิรูปดินแดนของแคว้นของฝรั่งเศสใน พ.ศ. 2557 จากการรวมแคว้นบูร์กอญและแคว้นฟร็องช์-กงเตเข้าด้วยกัน แคว้นใหม่ดังกล่าวเกิดขึ้นในวันที่ 1 มกราคม พ.ศ. 2559 หลังจากการเลือกตั้งของแคว้นในเดือนธันวาคม พ.ศ. 2558 โดยที่จะเลือกสมาชิก 100 คนเข้าสู่สภาแคว้นบูร์กอญ-ฟร็องช์-กงเต
แคว้นบูร์กอญ-ฟร็องช์-กงเตครอบคลุมพื้นที่ 47783 km2 และประกอบด้วยจังหวัด 8 จังหวัด โดยมีประชากร ณ พ.ศ. 2560 อยู่ที่ 2,811,423 คน โดยมีเมืองหลักและเมืองใหญ่ที่สุดคือดีฌง ถึงแม้ว่าที่ตั้งของสภาแคว้นจะตั้งอยู่ที่เบอซ็องซงก็ตาม ซึ่งทำให้แคว้นบูร์กอญ-ฟร็องช์-กงเตเป็นหนึ่งในสองแคว้นของฝรั่งเศส ที่เจ้าเมืองไม่ได้ประทับอยู่ในเมืองเดียวกันกับที่ตั้งสภาแคว้น เช่นเดียวกับแคว้นนอร์ม็องดี
องค์การบริหารส่วนตำบลบ้านขล้อ
องค์การบริหารส่วนตำบลบ้านขล้อ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลบางเพลิง ตำบลตาลเอน และตำบลบ้านขล้อ อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลบ้านขล้อใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านขล้อเมื่อวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบางเพลิงและสภาตำบลตาลเอน รวมเข้ากับพื้นที่องค์การบริหารส่วนตำบลบ้านขล้อ ทำให้เขตองค์การบริหารส่วนตำบลบ้านขล้อครอบคลุมพื้นที่ตำบลบางเพลิง ตำบลตาลเอน และตำบลบ้านขล้อทั้งหมด
จักรพรรดิไคกะ
จักรพรรดิไคกะ (開化天皇 (Kaika-tennō)) จักรพรรดิองค์ที่ 9 แห่งราชวงศ์ญี่ปุ่นครองสิริราชสมบัติระหว่าง 14 ตุลาคม 158 ปีก่อนคริสตกาล – 23 พฤษภาคม 98 ปีก่อนคริสตกาล (พ.ศ. 385- พ.ศ. 445))
จักรพรรดิไคกะนับเป็นจักรพรรดิองค์สุดท้ายในยุค เก้าจักรพรรดิในตำนาน (Nine Legendary Emperors)
จักรพรรดิไคกะขึ้นสืบราชบัลลังก์เป็นจักรพรรดิองค์ที่ 9 เมื่อวันที่ 14 ตุลาคม 158 ปีก่อนคริสตกาล (พ.ศ. 385) หลังจากการเสด็จสวรรคตของจักรพรรดิโคเง็งโดยได้มีการประกอบพิธีราชาภิเษกเมื่อวันที่ 29 ธันวาคม 156 ปีก่อนคริสตกาล (พ.ศ. 387)
จักรพรรดิไคกะเสด็จสวรรคตเมื่อวันที่ 23 พฤษภาคม 98 ปีก่อนคริสตกาล (พ.ศ. 445) ที่พระราชวังหลวงนาระ
-208
-98
ไม้อัดไทย
บริษัท ไม้อัดไทย จำกัด (Thaiplywood) (ชื่อย่อ มอท.) เป็นอดีตรัฐวิสาหกิจของประเทศไทย ในการกำกับดูแลของกระทรวงทรัพยากรธรรมชาติและสิ่งแวดล้อม มีวัตถุประสงค์เพื่อปฏิรูปการใช้ทรัพยากรป่าไม้ โดยใช้เทคโนโลยีที่ทันสมัย และทดแทนการใช้ไม้สัก เริ่มดำเนินการเมื่อปี พ.ศ. 2494 และปิดกิจการในปี พ.ศ. 2555
ประวัติ
บริษัท ไม้อัดไทย จำกัด ก่อตั้งขึ้นตามมติคณะรัฐมนตรี เมื่อวันที่ 4 พฤศจิกายน พ.ศ. 2494 ในการกำกับดูแลของกระทรวงเกษตรและสหกรณ์ โดยผู้เชี่ยวชาญด้านวนศาสตร์ 3 ท่าน ได้แก่ หม่อมเจ้าสืบศุขสวัสดิ์ ศุขสวัสดิ์ ศาสตราจารย์ เทียม คมกฤส และคิด สุวรรณสุทธิ มีพลโทสฤษดิ์ ธนะรัชต์ เป็นประธานกรรมการบริหารบริษัท โดยได้จดทะเบียนเป็นบริษัทตามประมวลกฎหมายแพ่งและพาณิชย์ ด้วยทุนจดทะเบียน 80 ล้านบาท ถือหุ้นโดยองค์การอุตสาหกรรมป่าไม้ เริ่มต้นดำเนินกิจการเมื่อวันที่ 24 มิถุนายน พ.ศ. 2500 และได้มีการจดทะเบียนสหภาพพนักงานรัฐวิสาหกิจ ในปี พ.ศ. 2527
บริษัท ไม้อัดไทย จำกัด มีตราสินค้าของผลิตภัณฑ์ของบริษัท คือ "ช้างสามเชือก" มอท. มีผลการดำเนินการที่ขาดสภาพคล่องมาตั้งแต่ปี พ.ศ. 2541 มีหนี้สินค้างชำระจำนวนมาก กระทั่งในปี พ.ศ. 2555 จึงถูกปิดกิจการลงเนื่องจากขาดทุนต่อเนื่อง รวมหนี้สินกว่า 600 ล้านบาท และเป็นบุคคลล้มละลาย ในปี พ.ศ. 2561
วัตถุประสงค์
บริษัท ไม้อัดไทย จำกัด จัดตั้งขึ้นโดยมีวัตถุประสงค์ เพื่อประกอบกิจการ 5 ประเภท คือ
ประเทศกานาในเครือจักรภพ
ราชอาณาจักรเครือจักรภพแห่งกานา (The Commonwealth realm of Ghana) คืออดีตรัฐราชาธิปไตยภายใต้รัฐธรรมนูญ ที่ดำรงสถานะก่อนหน้า สาธารณรัฐกานา. ระหว่างวันที่ 6 มีนาคม ค.ศ. 1957 ถึงวันที่ 1 กรกฎาคม ค.ศ. 1960 เป็นประเทศแรกในภูมิภาคแอฟริกาตะวันตกที่ได้รับเอกราชอย่างสมบูรณ์.
พระราชบัญญัติว่าด้วยการประกาศอิสรภาพกานา ค.ศ. 1957ก็มีผลบังคับใช้ ทำให้ดินแดนอาณานิคมบริติชโกลด์โคสต์ มีสถานะเป็นอาณาจักรในเครือจักรภพ ภายหลังจากที่สิ้นสุดการปกครองของสหราชอาณาจักร. ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2 ทรงเป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 โดยข้าหลวงต่างพระองค์เป็นผู้สำเร็จราชการแทน:
การลงประชามติ จัดขึ้นเมื่อวันที่ 27 เมษายน ค.ศ. 1960 มีผู้เห็นชอบ 88.47% ให้เปลี่ยนระบอบการปกครองเป็นสาธารณรัฐ, และ ไม่เห็นชอบ 11.53%. ส่งผลให้กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเมื่อวันที่ 1 กรกฎาคม ในปีเดียวกัน.
สมเด็จพระราชินีนาถอลิซาเบธที่ 2 โดยเสด็จเยือนในฐานะ ประมุขแห่งเครือจักรภพ ในวาระสำคัญดังนี้:
กวาเม อึนกรูมา ดำรงตำแหน่งนายกรัฐมนตรี (และ หัวหน้ารัฐบาล). กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีกานาคนแรก กวาเม อึนกรูมา ขึ้นดำรงตำแหน่งเป็นประธานาธิบดีคนแรกของสาธารณรัฐ.
เครื่องราชอิสริยาภรณ์กิตติคุณฝ่ายพลเรือน
ลำดับชั้น
แพรแถบของเครื่องราชอิสริยาภรณ์ตระกูลนี้เป็นแถบสีน้ำเงิน กลางแพรแถบมีแถบริ้วสีขาวขนาดเล็ก ยกเว้นแพรแถบชั้นสายสร้อย ใช้แพรแถบสีน้ำเงิน มีแถบริ้วสีขาวขนาดเล็กอยู่ที่ริมทั้งสองด้าน
การแบ่งลำดับชั้น แบ่งออกเป็น 7 ชั้น ดังนี้
เอริช เฮิพเนอร์
พลเอกอาวุโส เอริช เฮิพเนอร์ (Erich Hoepner) เป็นนายทหารบกและเป็นนายพลเยอรมันในช่วงสงครามโลกครั้งที่สอง เป็นบุคคลสำคัญต่อสาขาเครื่องกลทหารและสงครามยานเกราะในช่วงต้น
เฮิพเนอร์เป็นผู้บัญชาการกองทัพน้อยที่ 16 ในการบุกครองโปแลนด์และยุทธการที่ฝรั่งเศส และต่อมาได้เป็นผู้บัญชาการกลุ่มยานเกราะที่ 4 ในปฏิบัติการบาร์บาร็อสซาเพื่อรุกรานสหภาพโซเวียตใน ค.ศ. 1941 หน่วยทหารในบัญชาของเขาทำงานอย่างใกล้ชิดร่วมกับหน่วยไอน์ซัทซ์กรุพเพินเพื่อปฏิบัติคำสั่งคอมมิสซาร์ (Kommissarbefehl) ซึ่งสั่งการให้ทหารเยอรมันสามารถประหารผู้ตรวจการทางการเมืองของกองทัพแดงทันทีเมื่อจับกุมตัวได้ กลุ่มยานเกราะของเฮิพเนอร์พร้อมกลุ่มยานเกราะที่ 3 ได้เป็นหน่วยรุกนำไปยังกรุงมอสโกในปฏิบัติการไต้ฝุ่น แต่ก็ไม่สามารถยึดเมืองหลวงของโซเวียตได้
ค.ศ. 1942 หน่วยทหารของเฮิพเนอร์ประจำอยู่ในรัสเซียนานเกินไปแล้ว จึงได้ขออนุญาตถอนทัพจากผู้บัญชาการกลุ่มทัพกลางคนใหม่–จอมพลกึนเทอร์ ฟ็อน คลูเกอ จอมพลคลูเกอร์ขอนำเรื่องนี้ไปปรึกษากับฮิตเลอร์เสียก่อน อย่างไรก็ตาม เฮิพเนอร์รู้ว่าฮิตเลอร์คงไม่ยอมจึงชิงถอนทัพก่อนทราบผล ฮิตเลอร์โกรธเฮิพเนอร์มากจึงสั่งปลดเขาจากกองทัพ ริบเงินบำนาญ และสิทธิ์การประดับเครื่องยศและเหรียญตราทั้งหมด เฮิพเนอร์จึงฟ้องร้องเป็นคดีความต่อศาลและชนะคดี ต่อมาเฮิพเนอร์เข้าไปมีส่วนร่วมในแผนลับ 20 กรกฎาเพื่อล้มรัฐบาลฮิตเลอร์ และถูกพิพากษาประหารชีวิตในปี 1944
อ้างอิง
18861944
ยุพ ไฮน์เคิส
โยเซ็ฟ "ยุพ" ไฮน์เคิส (Josef "Jupp" Heynckes) เกิดเมื่อวันที่ 9 พฤษภาคม ค.ศ. 1945 ในเมือง เมินเชนกลัดบัค ประเทศเยอรมนี เป็นอดีตนักฟุตบอลและผู้จัดการทีมชาวเยอรมัน ไฮน์เคิสเป็นผู้จัดการทีมคนที่สี่ ที่สามารถพาทีมคว้าแชมป์ ยูฟ่าแชมเปียนส์ลีก ได้ถึงสองสโมสรหลังจากเขาพา สโมสรฟุตบอลเรอัลมาดริด เป็นแชมป์ฤดูกาล 1997–98 และสโมสรฟุตบอลบาเยิร์นมิวนิก ฤดูกาล 2012–13
ประวัติ
ยุพ ไฮน์เคิส เกิดเมื่อวันที่ 9 พฤษภาคม ค.ศ. 1945 ในเมือง เมินเชนกลัดบัค ประเทศเยอรมนี โดยไฮน์เคิสเป็นลูกคนเดียวของ คุณพ่อและคุณแม่ของเขา โดยคุณพ่อมีอาชีพเป็น กัปตันเรือ ในท่าเรือแห่งหนึ่งในเขตย่านเมืองเมินเชนกลัดบัค และคุณแม่ของไฮน์เคิสทำอาชีพเป็นแม่ครัวของโรงแรมมฟริสสตาร์ออลไดรฟ์ ในเมือง เมินเชนกลัดบัค แล้วในปี ค.ศ. 1975 ไฮน์เคิสได้แต่งงานกับหญิงสาวคนหนึ่งในเมืองมิวนิก โดยมีลูกสองคน
นักฟุตบอลมืออาชีพ
ไฮน์เคิสเริ่มสนใจฟุตบอลตั้งแต่เด็ก โดยเขาเริ่มเป็นนักฟุตบอลตั้งแต่วัย 18 ปี ในปี ค.ศ. 1963 ไฮน์เคิสได้ทำสัญญาฉบับแรกของเขากับสโมสรฟุตบอลโบรุสซีอาเมินเชินกลัทบัคในบุนเดิสลีกา (ปัจจุบัน) โดยเขาได้เล่นในตำแหน่งกองหน้า ซึ่งไฮน์เคิสจะถูกวางไว้หน้าเป้าคนเดียว ไฮน์เคิสมีความคล่องตัวสูงและตัวสูงไม่เกิน 185 ซ.ม. จึงทำให้หลบหลีกนักฟุตบอลในตำแหน่งกองหลังของทีมอื่นได้อย่างง่ายดาย แล้วในปี ค.ศ. 1967 ฮันโนเฟอร์ 96 ได้ขอยืมตัวไฮน์เคิสไปเล่นเป็นเวลา 3 ปี แล้วในปี ค.ศ. 1970 ไฮน์เคิสได้กับมาอยุ่กับเมินเชนกลัดบัค โดยการกลับมาในรอบนี้ ไฮน์เคิสได้ถูกวางตำแหน่งไว้หน้าเป้าคนเดียวเหมือนเดิม แต่คราวผู้จัดการทีมของเมินเชนกลัดบัคได้ปรับแผนใหม่โดยจะมีปีกซ้ายและปีกขวามาช่วยส่งบอลให้ไฮน์เคิส โดยไฮน์เคิสได้เป็นฮีโรของเมินเชนกลัดบัคหลายรอบ ในช่วง 1971-1977 เมินเชนกลัดบัคได้แชมป์ บุนเดิสลีกา 4 สมัย ยูฟ่าคัพ 3 สมัย และ เดเอ็ฟเบ-โพคาล 1 สมัย โดยเขาได้ลงเล่นให้กับเมินเชนกลัดบัคทั้งหมด 400 นัด ทำประตูไปได้ 292 ประตู ปัจจุบัน ไฮน์เคิสยังเป็นมือ 3 ของนักเตะในเมินเชนกลัดบัคทั้งหมดตั้งแต่ก่อตั้งสโมสรขึ้นมาที่ยิงประตูได้เยอะสุด แล้วในปี ค.ศ. 1978 ไฮน์เคิสในวัย 33 ปี ประกาศตนแขวนสตั๊ดไว้กับเมินเชนกลัดบัค โดยได้ออกมากล่าวก่อนที่จะเลิกเล่นเป็นนักฟุตบอลมืออาชีพไว้ว่า ชีวิตของผมในการเป็นนักฟุตบอลอาชีพคงมาหยุดไว้แค่นี้ เนื่องจากผมมีครอบครัวแล้ว ผมต้องดูและลูกและภรรยาและญาติ ๆ ของผม ผมทิ้งครอบครัวแล้วมาเลือกเล่นอาชีพนักฟุตบอลต่อก็คงไม่ได้ เพราะผมที่เป็นพ่อ ยังมีทุกสิ่งทุกอย่างที่ต้องทำในอนาคตข้างหน้า
โบรุสซีอาเมินเชินกลัทบัค
แล้วจากที่เขาได้เลิกเล่นฟุตบอลไปแล้วในปี ค.ศ. 1978 1 ปีให้หลังต่อมา ไฮน์เคิสได้กลับมาอยู่ในวงการฟุตบอลอีกครั้ง โดยเขาได้ออกมายืนยันกับทางสโมสรว่า เขากับภรรยาได้ตัดสินใจกันแล้วว่า เขากับภรรยาและลูกของเขาได้ย้ายบ้านมาอยู่ในเมืองเมินเชนกลัดบัค บ้านเก่าของไฮน์เคิส ภรรยาของเขาบอกไว้ว่า จะให้ไฮน์เคิสทำงานในวงการฟุตบอลต่อ เพื่อความสะดวกสบายของครอบครัวและความสุขของสามี แล้วหลังจากนั้นไฮน์เคิสก็ได้มาเป็นผู้จัดการทีมของโบรุสซีอาเมินเชินกลัทบัค โดยในปีแรก ไฮน์เคิสนำเมินเชนกลัดบัคจบอันดับ 5 ได้ไปเล่นยูโรปาลีกได้ แต่ก็ต้องตกรอบในโซนแบ่งกลุ่ม โดยตั้งแต่ปี ค.ศ. 1980 ถึง ปี ค.ศ. 1987 ไฮน์เคิสไม่เคยนำทีมเมินเชนกลัดบัคจบอันดับที่ต่ำกว่าที่ 6 โดยตลอด แล้วในปี ค.ศ. 1987 ไฮน์เคิสได้ขอลาออกแล้วไปคุมสโมสรฟุตบอลบาเยิร์นมิวนิก
บาเยิร์นมิวนิก (ปี 1989-1991)
ในปี ค.ศ. 1989 ไฮน์เคิสนำทีมเสือใต้ บาเยิร์นมิวนิก คว้าแชมป์บุนเดิสลีกา 2 สมัย และแชมป์เดเอฟอัลซูเปอร์คัพ 1 สมัย แล้วในปี ค.ศ. 1991 ไฮน์เคิสได้ไปคุมอัตเลติกเดบิลบาโอในลาลิกา ประเทศสเปน ต่อ
เรอัลมาดริด
ในปี ค.ศ. 1997 ไฮน์เคิสได้ถูกเชิญตัวจากสโมสรฟุตบอลเรอัลมาดริด มานั่งในตำแหน่งผู้จัดการทีมคนใหม่ โดยไฮน์เคิสเริ่มทำผลงานในการคุมทีมของเขาดีขึ้น โดยนำราชันชุดขาวได้แชมป์ยูฟ่าแชมเปียนส์ลีก ได้ในปี ค.ศ. 1997 โดยชนะสโมสรฟุตบอลยูเวนตุสจากประเทศอิตาลี ไปได้ 1-0 และได้แชมป์ซูเปร์โกปาเดเอสปัญญา โดยชนะสโมสรฟุตบอลบาร์เซโลนา คู่แข่งประจำประเทศไป 5-3
ชัลเก 04
ในปี ค.ศ. 2003 ไฮน์เคิสได้ย้ายมาคุมชัลเก 04 ในบุนเดิสลีกา ประเทศเยอรมนี โดยครั้งนี้ไฮน์เคิสนำทีมชัลเก 04 ได้แชมป์ยูฟ่าอินเตอร์โตโตคัพ 2 สมัยติดกัน โดยในปี ค.ศ. 2003 ชนะเอสเฟาพาชิงจากประเทศออสเตรีย ไปได้ 2-0 และในปี ค.ศ. 2004 ชนะสโลวาน ลิเบอร์เรซ จากสาธารณรัฐเช็ก ไปได้ 3-1
บาเยิร์นมิวนิก (ปี 2011-2013)
ไฮน์เคิสได้รับการแต่งตั้งให้เป็นผู้จัดการทีมบาเยิร์นมิวนิกอีกครั้ง โดยในฤดูกาล 2011-12 บาเยิร์นมิวนิกปิดฤดูกาลด้วยการเป็นรองแชมป์ใน 3 รายการใหญ่ ได้แก่ จบอันดับ 2 ในบุนเดสลีกา และแพ้ในนัดชิงของเดเอ็ฟเบ-โพคาล ทั้งสองรายการต่อโบรุสซีอาดอร์ทมุนท์ ของ เยือร์เกิน คล็อพ และยังแพ้ในนัดชิงยูฟ่าแชมเปียนส์ลีกอย่างน่าผิดหวังต่อเชลซีอีกด้วย โดยในวันที่ 17 มีนาคม ค.ศ. 2012 ไฮน์เคิสได้ทำสถิติคุมทีมในบุนเดสลีกาครบ 600 นัด ในฤดูกาลถัดไปบาเยิร์นมิวนิกจบฤดูกาลด้วยการชนะเลิศทั้งสามแชมป์ใหญ่ โดยได้อันดับ 1 ในบุนเดสลีกาพร้อมสร้างสถิติมากมายเช่น ได้แต้มมากที่สุด แต้มทิ้งห่างอันดับ 2 มากที่สุด และได้รับการการันตีแชมป์เร็วที่สุด รวมถึงยังแพ้ในลีกเพียง 1 นัด ในเวทียุโรปบาเยิร์นมิวนิกเอาชนะ บาร์เซโลน่าในรอบรองชนะเลิศและชนะโบรุสซีอาดอร์ทมุนท์ 2-1 ในนัดชิงยูฟ่าแชมเปียนส์ลีก รวมถึงชนะเลิศรายการบอลถ้วยเดเอ็ฟเบ-โพคาล ตำนานสโมสร ฟรันทซ์ เบ็คเคินเบาเออร์ ได้ยกย่องบาเยิร์นมิวนิกในฤดูกาล 2012-13 ว่าเป็น "ทีมบาเยิร์นที่ดีที่สุด"
ไฮน์เคิสได้ประกาศว่าตนจะไม่คุมทีมต่อไปในฤดูกาล 2013-2014 และสโมสรได้แต่งตั้ง เปป กวาร์ดิโอลา มาทำหน้าที่แทน
แหล่งข้อมูลอื่น
1945
หัวเหยียนจิงก่านอิ้งลวื่อจี้
หัวเหยียนจิงก่านอิ้งลวื่อจี้ (華嚴經感應略記) หรือ ต้าฟางกว่างฝอหัวเหยียนจิงก่านอิ้งลวื่อจี้ (大方廣佛華嚴經感應略記) รวบรวมโดยพระเถระหยุนชี จู้หง 雲棲祩宏 เกิด 1535 - มรณะ 1615) พระสงฆ์รูปสำคัญในสมัยราชวงศ์หมิง ว่าด้วยเรื่องราวปฏิหาริย์เกี่ยวกับอวตังสกสูตร ชื่อของปกรณ์เล่มนี้มีความหมายว่า "บันทึกสังเขปว่าด้วยอานิสงส์เกี่ยวกับอวตังสกสูตร"
เนื้อหาของ "หัวเหยียนจิงก่านอิ้งลวื่อจี้" เกี่ยวกับผลของการเคารพบูชา การสวดสาธยาย และการปฏิบัติตามอวตังสกสูตร ส่วนใหญ่ล้วนแต่เป็นเรื่องในทำนองปาฏิหาริย์ช่วนให้ผู้คนเชื่อถือศรัทธาในพระสูตรนี้ รวมถึงสรัทธาในนิกายหัวเหยียน
เนื้อหา
ต่อไปนี้เป็นเนื้อหาบางส่วนจาก "หัวเหยียนจิงก่านอิ้งลวื่อจี้" ซึ่งมีเนื้อความสั้นๆ ว่าด้วยเหตุการณ์เป็นตอนๆ ต่างกรรมต่างวาระ กัน เช่น เมื่อครั้งที่พระพุทธภัทระเดินทางจากชมพูทวีปมาแปลพระอวตังสกสูตรจากภาษาสันสกฤตเป็นภาษาจีน ที่อาณาจักรโห้วฉิน ในยุคหนานเป่ยเฉา ราวปีค.ศ. 418 ท่านพำนักอยู่ที่วัดเซี่ยซือคง เมืองหยางโจว ในวัดนั้นมีสระบัวอยู่ด้านหน้าห้องทำงานของท่าน ทุกๆ วันจะมีกุมารในชุดเขียว 2 คน ปรากฏกายจากสระแห่งนั้น แล้วทำความสะอาดห้องของท่าน ช่วยฝนหมึก และคอยปรนนิบัติรับใช้ ครั้นถึงยามสายัณห์ก็หวนคืนสู่สระบัวอีกครา (เรื่อง "สองกุมารมงคลนิมิต" - 双童现瑞)
อีกเรื่องเกิดขึ้นในสมัยราชวงศ์ถัง มีบรรพชิตรูปหนึ่งนามว่า พระฮุ่ยโย่ว อยู่ ณ อารามฉงฝู ในราชธานีฉางอัน มีวัตรปฏิบัติเคร่งครัดแข็งขัน ถวายตัวเป็นศิษย์พระจื้อเหยียนคอยรับใช้อุปัฏฐากท่าน ภาวนาตามแนวทางนิกายอวตังสกะ หรือนิกายฮว๋าเหยียน ท่านเฝ้าสวดภาวนาพระสูตรนี้ทุกวันนับแต่ทิวาจวบราตรี ท่านจะจุดธูปบูชาสาธยายพระสูตร ช่วงตถาคตนิรมิตวรรค(如來出現品) มีอยู่ครั้งหนึ่ง ขณะสาธยายพระสูตรอยู่นั้นพระโพธิสัตว์ถึง 10 องค์ ปรากฏกายขึ้นจากผืนปฐพี ฉวีวรรณสีสุวรรณงามอร่าม ส่องแสงประกายเจิดจ้า แต่ละพระองค์ประทับอยู่บนดอกบัว พระโพธิสัตว์ล้วนประณมกรสดับพระสูตรบรรพนี้ด้วยจิตมั่นคงไม่วอกแวก เมื่อท่านธาธยายจบลง พระโพธิสัตว์ก็อันตรธานหายไป (เรื่อง "โพธิสัตว์ปรากฏ" - 菩萨涌现)
ตัวอย่างเนื้อหา
" ... สมัยราชวงศ์ถัง ฝานเสวียนจื้อ ชาวเมืองอันติ้ง ครั้งยังเยาว์วัยถวายตัวเป็นศิษย์พระเถระตู้ซุ่น ท่านตู้ซุ่นสั่งให้สวดอวตังสกสูตรอยู่เป็นนิจ จดจ่อตั้งใจกับพระสูตรนี้ สาธยายบทสมันตภัทรจริยาปณิธานวรรค สวดพระสูตรแต่ละครั้ง มักปรากฏพระธาตุขึ้นในปาก รวมแล้วได้ประมาณหนึ่งร้อยองค์ ... "
หมายเหตุ - ต่อมา ฝานเสวียนจื้อ ไปบำเพ็ญภาวในถ้ำฉื๋อซา เมืองฟางโจว กลางวันสวดอวตังสกสูตร กลางคืนนั่งสมาธิ กล่าวกันว่าเพราะท่านเคารพพระสูตรนี้ จึงปรากฏมงคลลักษณ์ เทพยาดาคุ้มครองท่าน
พระยศเจ้านายไทย
ในประเทศไทย พระยศเจ้านาย คือพระอิสริยยศของพระมหากษัตริย์และพระบรมวงศานุวงศ์
พระภรรยาของพระเจ้าแผ่นดิน
ตามโบราณราชประเพณี เมื่อเสด็จเถลิงถวัลยราชสมบัติ จะทรงพระกรุณาโปรดเกล้าฯ สถาปนาพระอิสริยยศพระภรรยา ให้มีพระอิสริยยศฐานันดรศักดิ์ในพระบรมราชจักรีวงศ์ โดยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้จัดลำดับพระเกียรติยศแห่งพระภรรยาเจ้าและบาทบริจาริกาดังนี้
พระภรรยาเจ้า
พระภรรยาเจ้า หมายถึง ภรรยาของพระเจ้าแผ่นดิน ที่มีพระกำเนิดเป็นเจ้า ซึ่งตามกฎมณเฑียรบาลว่าด้วยพระฐานันดรศักดิ์ของพระภรรยาเจ้า ได้กำหนดไว้ว่ามี 4 ขั้น คือ พระอัครมเหสี พระมเหสี พระราชเทวี และพระอรรคชายา
พระอัครมเหสีเป็นพระอิสริยยศพระภรรยาเอกในพระเจ้าแผ่นดิน หรือเป็นพระมารดาขององค์รัชทายาท ในอดีตนั้นพระอัครมเหสีมีคำนำพระนามแตกต่างกันแล้วแต่รัชสมัย อาทิ กรมหลวงบาทบริจาในสมเด็จพระเจ้ากรุงธนบุรี สมเด็จพระนางเธอ พระองค์เจ้าโสมนัสวัฒนาวดี พระนางนาฏบรมอัครราชเทวีในพระบาทสมเด็จพระจอมเกล้าเจ้าอยู่หัว เป็นต้น
บาทบริจาริกา
บาทบริจาริกา หมายถึง ภรรยาที่เป็นสามัญชนของพระมหากษัตริย์ พระมหาอุปราช และเจ้าฟ้า คือ มีฐานันดรตั้งแต่ "หม่อมราชวงศ์หญิง" ลงไป โดยมีคำนำหน้านามว่า เจ้าจอม โดยสมเด็จฯ กรมพระยาดำรงราชานุภาพทรงอธิบายไว้ในหนังสือสาส์นสมเด็จว่า เมื่อแรกใช้นำหน้าประกอบการเรียกพระสนมที่เป็นคนโปรดว่า จอมพระสนม หรือ เจ้าจอมพระสนม แต่เวลาพูดจะย่อตัดคำว่า  พระสนม ออก เหลือเพียง จอม หรือ เจ้าจอม และหากรับราชการจนมีพระราชโอรสหรือพระราชธิดาจะได้เลื่อนเป็น เจ้าจอมมารดา โดยบาทบริจาริกามีลำดับชั้น 4 ชั้น คือ พระสนมเอก พระสนม เจ้าจอม และนางอยู่งาน
พระบรมวงศานุวงศ์
พระบรมวงศานุวงศ์ คือ พระประยูรญาติ แบ่งเป็น 2 ชั้นคือ
ราชนิกุลและสายสัมพันธ์
บุคคลนับเนื่องในราชสกุล ลำดับรองลงมาจากหม่อมเจ้า แม้มีคำนำหน้านามเป็นพิเศษอยู่ แต่ก็ถือเป็นสามัญชน
พระภรรยาของเจ้าชาย
มีทั้งหมด 4 ฐานันดร ได้แก่
การสถาปนาขึ้นเป็นเจ้าในพระราชวงศ์
มีเจ้านายหลายพระองค์ที่ประสูติเป็นสามัญชนนอกราชวงศ์จักรี แต่ได้รับพระราชทานสถาปนาให้เป็นเจ้าในพระราชวงศ์
กอนเซปซิออน
กอนเซปซิออน (Concepción) เป็นเมืองในประเทศชิลี เมืองหลักของจังหวัดกอนเซปซิออนและแคว้นบิโอ-บิโอ (หรือเขตที่ 8) เป็นเขตเมืองขยายที่ใหญ่ที่สุดเป็นอันดับ 2 ของประเทศ มีประชากร 889,725 คน (สำรวจประชากรปี 2002)
คริสต์ศตวรรษที่ 14
คริสต์ศตวรรษที่ 14 อยู่ระหว่างปี ค.ศ. 1301 ถึง ค.ศ. 1400
องค์การบริหารส่วนตำบลโพธิ์สามต้น
องค์การบริหารส่วนตำบลโพธิ์สามต้น เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลขยายและตำบลโพธิ์สามต้น อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลโพธิ์สามต้นใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลโพธิ์สามต้นเมื่อวันที่ 25 ธันวาคม พ.ศ. 2539
ต่อมาในวันที่ 11 กรกฎาคม พ.ศ. 2548 กระทรวงมหาดไทยให้ยุบองค์การบริหารส่วนตำบลขยาย รวมเข้ากับพื้นที่องค์การบริหารส่วนตำบลโพธิ์สามต้น ทำให้เขตองค์การบริหารส่วนตำบลโพธิ์สามต้นครอบคลุมพื้นที่ตำบลขยายและตำบลโพธิ์สามต้นทั้งหมด
สตรีทบอลสะท้านฟ้า
สตรีทบอลสะท้านฟ้า (Super Dunker) เป็นการ์ตูนไทย ผลงานของ "ต้น" จักรพันธ์ ห้วยเพชร ตีพิมพ์เป็นตอนๆ ในนิตยสารการ์ตูนรายสัปดาห์มหาสนุก จัดพิมพ์โดยบันลือบุ๊คส์ เป็นการ์ตูนแนวกีฬาที่ให้ความรู้เรื่องกีฬาบาสเกตบอล ปัจจุบันมีการตีพิมพ์ฉบับรวมเล่มแล้วจำนวน 12 เล่ม(จบ) นอกจากนี้ยังมีภาค 2 ออกมาอีก จำนวน 4 เล่ม
เนื้อเรื่องย่อ
ร็อกกี้ นักกีฬาบาสเกตบอลชื่อดังของ NBA เดินทางท่องเที่ยวด้วยเครื่องบินเจ็ทส่วนตัว แต่เกิดอุบัติเหตุเครื่องบินตกต้องมาติดเกาะ อาศัยอยู่กับครอบครัวของ โตโต้ เด็กน้อยชาวเกาะ ร็อกกี้ได้สอนการเล่นบาสเกตบอลให้โตโต้ จนโตโต้หลงใหลในบาสเกตบอลมาก